
REFERAT DE APROBARE
a proiectului de hotărâre privind aprobarea bugetului local pe anul 2021 al Comunei Şoldanu, Judeţul Călăraşi 
Subsemnatul, Iulian GEAMBAȘU, Primarul Comunei Șoldanu, 
Văzând:
· Adresa A.J.F.P. Călăraşi – Activitatea de Trezorerie și Contabilitate Publică nr. 499 din 06.01.2022, privind repartizarea sumelor şi cotelor defalcate din unele venituri ale bugetului de stat pe anul 2022 şi estimări pe anii 2023-2025, conform Deciziei Șefului A.J.F.P. Călăraşi nr.1/06.01.2022;
· Adresa A.J.F.P. Călăraşi – Activitatea de Trezorerie și Contabilitate Publică nr. 1204 din 25.01.2022, privind repartizarea pe trimestre a sumelor defalcate din taxa pe valoarea adăugată pentru bugetele locale, aprobate prin Legea bugetului de stat pe anul 2022 nr.317/2021;
· Adresa Școlii Gimnaziale „Constantin Teodorescu” Șoldanu nr. 62/12.01.2022 cu privire la alocarea unor sume necesare pentru buna desfășurare a activităților școlare în anul 2022;
· Adresa Parohiei Șoldanu nr. 6/19.01.2022 privind acordarea unui sprijin financiar;
· Adresa Parohiei Negoiești nr. 8/02.02.2022, privind acordarea unui sprijin financiar..
Luând în considerare:
· prevederile art.9 pct.3 din Carta europeană a autonomiei locale, adoptată la Strasburg la 15 octombrie 1985 şi ratificată prin Legea nr. 199/1997;
· prevederile art.121 alin.(1) și (2) din Constituția României, republicată, aprobată prin Legea de revizuire a Constituției României nr.429/2003;
· prevederile art.211 din Ordonanța de urgență a Guvernului nr.57/2019 privind Codul Administrativ;
· prevederile Legii nr.24/2000 privind normele de tehnică legislativă pentru elaborarea actelor normative, rerepublicată, modificată și completată.
Analizând prevederile:
· Ordonanței de urgență a Guvernului nr.57/2019 privind Codul Administrativ: 
· art.87 - În cadrul politicii economice nationale, unitatile administrativ-teritoriale au dreptul la resurse financiare proprii, pe care autoritatile administratiei publice locale le stabilesc, le administreaza si le utilizeaza pentru exercitarea competentei si a atributiilor ce le revin, in conditiile legii. 
(2) Resursele financiare de care dispun autoritatile administratiei publice locale trebuie sa fie corelate cu competenta si atributiile prevazute de lege.
(3) In scopul asigurarii autonomiei locale, autoritatile deliberative ale administratiei publice locale au dreptul sa instituie si sa perceapa impozite si taxe locale, sa aprobe bugetele locale ale unitatilor administrativ-teritoriale, in conditiile legii.
(4) Stabilirea, constatarea, impunerea, inspectia fiscala, incasarea, urmarirea si executarea silita, precum si procedurile de administrare a creantelor bugetare locale se realizeaza in conditiile legii.
(5) Autoritatile administratiei publice locale administreaza sau, dupa caz, dispun de resursele financiare, precum si de bunurile proprietate publica sau privata ale unitatilor administrativ-teritoriale, in conformitate cu principiul autonomiei locale. 
· art.88 - Bugetele locale ale unitatilor/subdiviziunilor administrativ-teritoriale se elaboreaza, se aproba, se executa si se raporteaza in conditiile legii care reglementeaza finantele publice locale. 
· art.129 alin.(2) lit.b) – Consiliul local exercită următoarele categorii de atribuții: 
a) atribuții privind dezvoltarea economico-socială și de mediu a comunei, orașului sau municipiului;
· art.129 alin.(4) lit.a) – În exercitarea atribuțiilor prevăzute la alin.(2) lit.b), consiliul local:
a) aproba, la propunerea primarului, bugetul unitatii administrativ-teritoriale, virarile de credite, modul de utilizare a rezervei bugetare si contul de incheiere a exercitiului bugetar; 
· art.155 alin.(1) lit.c) – Primarul îndeplineste urmatoarele categorii principale de atributii: 
a) atributii referitoare la bugetul local al unitatii administrativ-teritoriale; 
· art.155 alin.(4) lit.b) – În exercitarea atributiilor prevazute la alin. (1) lit. c), primarul: 
a) întocmeste proiectul bugetului unitatii administrativ-teritoriale si contul de încheiere a exercitiului bugetar si le supune spre aprobare consiliului local, în conditiile si la termenele prevazute de lege; 
· Legii nr. 273/2006 privind finanţele publice locale, modificată şi completată: 
· art.19. - (1) Bugetele locale și celelalte bugete prevăzute la art.1 alin.(2) se aprobă astfel: 
a) Bugetele locale, bugetele împrumuturilor externe și interne și bugetele fondurilor externe nerambursabile, de către consiliile locale ale comunelor, orașelor, municipiilor, sectoarelor, județelor și de Consiliul General al Municipiului București, după caz;
· Art. 20. - (1) Autoritatile administratiei publice locale au urmatoarele competente si responsabilitati in ceea ce priveste finantele publice locale: 
a) elaborarea si aprobarea bugetelor locale, in conditii de echilibru bugetar, la termenele si potrivit prevederilor stabilite prin prezenta lege;
· Art. 26. - (1) Veniturile si cheltuielile se grupeaza in buget pe baza clasificatiei bugetare aprobate de Ministerul Finantelor Publice. 
   (2) Veniturile sunt structurate pe capitole si subcapitole, iar cheltuielile pe parti, capitole, subcapitole, titluri, articole, precum si alineate si paragrafe, dupa caz. 
  (21) Bugetele structurate potrivit alin. (2) se aproba si pe sectiunile prevazute la art. 2 alin. (1) pct. 50 si 51.
   (3) Cheltuielile prevazute in capitole si articole au destinatie precisa si limitata. 
   (4) Numarul de personal, permanent si temporar, precum si fondul salariilor de baza se aproba distinct, prin anexa la bugetul fiecarei institutii publice. Numarul de salariati aprobat fiecarei institutii publice nu poate fi depasit. 
   (5) Cheltuielile de capital se cuprind la fiecare capitol bugetar, in conformitate cu creditele de angajament si cu duratele de realizare a investitiilor. 
   (6) Programele se aproba ca anexe la bugetele prevazute la art. 1 alin. (2). 
   (10) Veniturile bugetelor locale sunt prevazute in anexa nr. 1, iar cheltuielile acestora in anexa nr. 2 la prezenta lege.
· Art. 39. - … (3) Pe baza veniturilor proprii si a sumelor repartizate potrivit alin. (2), ordonatorii principali de credite, in termen de 15 zile de la publicarea legii bugetului de stat in Monitorul Oficial al Romaniei, Partea I, definitiveaza proiectul bugetului local, care se publica in presa locala sau se afiseaza la sediul unitatii administrativ-teritoriale. Locuitorii unitatii administrativ-teritoriale pot depune contestatii privind proiectul de buget in termen de 15 zile de la data publicarii sau afisarii acestuia. 
   (4) In 5 zile de la expirarea termenului de depunere a contestatiilor prevazut la alin. (3), proiectul bugetului local, insotit de raportul ordonatorului principal de credite si de contestatiile depuse de locuitori, este supus aprobarii autoritatilor deliberative, de catre ordonatorii principali de credite. 
   (5) Autoritatile deliberative, in termen de maximum 10 zile de la data supunerii spre aprobare a proiectului de buget, potrivit alin. (4), se pronunta asupra contestatiilor si adopta proiectul bugetului local, dupa ce acesta a fost votat pe capitole, subcapitole, titluri, articole, alineate, dupa caz, si pe anexe. 
   (6) Proiectele de buget prevazute la art. 1 alin. (2) se aproba de autoritatile deliberative in termen de maximum 45 de zile de la data publicarii legii bugetului de stat in Monitorul Oficial al Romaniei, Partea I. 
· Art. 41. – (1) Cheltuielile pentru investitii publice si alte cheltuieli de investitii finantate din fonduri publice locale se cuprind in proiectele de buget, in baza programului de investitii publice al fiecarei unitati administrativ-teritoriale, intocmit de ordonatorii principali de credite, care se prezinta si in sectiunea de dezvoltare, ca anexa la bugetul initial si, respectiv, rectificat, si se aproba de autoritatile deliberative. 
(2) Pot fi cuprinse in programul de investitii publice numai acele obiective de investitii pentru care sunt asigurate integral surse de finantare prin proiectul de buget multianual, potrivit art. 38.
· Art. 42. - (1) Ordonatorii principali de credite ai bugetelor locale intocmesc anual programul de investitii publice pe clasificatia functionala. 
   (2) Pentru fiecare obiectiv inclus in programul de investitii sunt prezentate informatii financiare si nefinanciare. 
   (3) Informatiile financiare vor include: 
   a) valoarea totala a proiectului; 
   b) creditele de angajament; 
   c) creditele bugetare; 
   d) graficul de finantare, pe surse si ani, corelat cu graficul de executie; 
   e) analiza cost-beneficiu, care va fi realizata si in cazul obiectivelor in derulare; 
   f) costurile de functionare si de intretinere dupa punerea in functiune. 
   (4) Informatiile nefinanciare vor include: 
   a) strategia in domeniul investitiilor, care va cuprinde in mod obligatoriu prioritatile investitionale si legatura dintre diferite proiecte, criteriile de analiza care determina introducerea in programul de investitii a obiectivelor noi, in detrimentul celor in derulare; 
   b) descrierea proiectului; 
   c) stadiul fizic al obiectivelor. 
· Art. 43. - Ministerul Finantelor Publice este imputernicit sa stabileasca continutul, forma si informatiile referitoare la programele de investitii necesare in procesul de elaborare a bugetului. 
· Art. 44. - (1) Documentatiile tehnico-economice ale obiectivelor de investitii noi, a caror finantare se asigura integral sau in completare din bugetele locale, precum si ale celor finantate din imprumuturi interne si externe, contractate direct sau garantate de autoritatile administratiei publice locale, se aproba de catre autoritatile deliberative. 
   (2) Documentatiile tehnico-economice ale obiectivelor de investitii noi, care se finanteaza din imprumuturi externe si, in completare, din transferuri de la bugetul de stat si din alte surse, precum si ale celor finantate integral sau in completare din imprumuturi externe contractate ori garantate de stat, indiferent de valoarea acestora, se supun spre aprobare Guvernului. 
   (3) Pentru investitiile destinate prevenirii sau inlaturarii efectelor produse de actiuni accidentale si de calamitati naturale, documentatiile tehnico-economice, precum si notele de fundamentare privind celelalte cheltuieli de investitii cuprinse in pozitia globala alte cheltuieli de investitii, elaborate si avizate potrivit dispozitiilor legale, se aproba de ordonatorii principali de credite, cu informarea imediata a autoritatilor deliberative. 
   (4) Ordonatorii principali de credite, pe propria raspundere, actualizeaza si aproba valoarea fiecarui obiectiv de investitii nou sau in continuare, indiferent de sursele de finantare ori de competenta de aprobare a acestora, in functie de evolutia indicilor de preturi. Aceasta operatiune este supusa controlului financiar preventiv propriu. 
·    Art. 45. - (1) Obiectivele de investitii si celelalte cheltuieli asimilate investitiilor se cuprind in programele de investitii anuale, anexe la buget, numai daca, in prealabil, documentatiile tehnico-economice, respectiv notele de fundamentare privind necesitatea si oportunitatea efectuarii cheltuielilor asimilate investitiilor, au fost elaborate si aprobate potrivit dispozitiilor legale. 
   (2) Ordonatorii principali de credite stabilesc prioritatile in repartizarea sumelor pe fiecare obiectiv inscris in programul de investitii, in limita fondurilor cuprinse in proiectul de buget cu aceasta destinatie, asigurand totodata realizarea obiectivelor de investitii in cadrul duratelor de executie aprobate. 
· Art. 46. - (1) In programele de investitii se nominalizeaza obiectivele de investitii grupate pe: investitii in continuare, investitii noi si pozitia globala alte cheltuieli de investitii, pe categorii de investitii. 
   (2) Pozitia globala alte cheltuieli de investitii cuprinde urmatoarele categorii de investitii: 
   a) achizitii de imobile; 
   b) dotari independente; 
   c) cheltuieli pentru elaborarea studiilor de prefezabilitate, a studiilor de fezabilitate, a proiectelor si a altor studii aferente obiectivelor de investitii; 
   d) cheltuieli de expertiza, proiectare si de executie privind consolidarile si interventiile pentru prevenirea sau inlaturarea efectelor produse de actiuni accidentale si calamitati naturale - cutremure, inundatii, alunecari, prabusiri si tasari de teren, incendii, accidente tehnice, precum si cheltuielile legate de realizarea acestor investitii; 
   e) lucrari de foraj, cartarea terenului, fotogrammetrie, determinari seismologice, consultanta, asistenta tehnica si alte cheltuieli asimilate investitiilor, potrivit legii. 
   (3) Cheltuielile de investitii prevazute la alin. (2) se detaliaza in anexa distincta de catre ordonatorul principal de credite, pe baza de note de fundamentare, care vor cuprinde elemente referitoare la necesitatea, oportunitatea si alti indicatori caracteristici unor asemenea investitii, si se aproba de autoritatile deliberative odata cu bugetul local. 
· Art. 47. - Toate angajamentele legale din care rezulta o cheltuiala pentru investitii publice si alte cheltuieli asimilate investitiilor, cofinantate din surse externe, se vor efectua in conformitate cu prevederile acordului de finantare. 
· Art. 48. - (1) In situatia in care, pe parcursul executiei bugetare, din motive obiective, implementarea unui proiect de investitii nu se poate realiza conform proiectiei bugetare, ordonatorii principali de credite ai bugetelor locale pot propune autoritatilor deliberative, pana la data de 31 octombrie, aprobarea redistribuirii fondurilor intre proiectele inscrise in programul de investitii. 
   (2) Ordonatorii principali de credite sunt responsabili de utilizarea eficienta a fondurilor alocate investitiilor, precum si de realizarea obiectivelor de investitii incluse in programele de investitii. 
· Legii nr. 317/2021 - Legea bugetului de stat pe anul 2022.
Față de elementele prezentate, în temeiul art. 136 alin. (1) coroborate art. 139 alin. (1) și alin. (2) lit. a) şi art. 196 alin. (1) lit. a) teza întâi din Ordonanța de urgență a Guvernului nr. 57/2019 privind Codul Administrativ, propun spre dezbatere și aprobare proiectul de hotărâre nr. 1 din 12.01.2022 privind aprobarea bugetului local al Comunei Şoldanu, Judeţul Călăraşi, pe anul 2022, însoțit de Anexa ce face parte integrantă din proiectul de hotărâre propus.

		Primarul Comunei Șoldanu,
		Iulian GEAMBAȘU
